Letter of Theodosius
Material: papyrus
Place: Oxyrhynchites
Categories: Brief (privat)
Theodosius an den "comes" Peter über einen Streit um ein Kamel
οἱ γραμματηφόροι ἦλθαν πρὸς ἐμὲ φέροντές μοι γράμματα τῆς ὑμετέρας 
πατρικῆς μεγαλοπρεπείας ἕνεκεν καμήλου, καὶ πάνυ μὲν ηὐχαρίστησα τῇ 
ἀφορμῇ τῇ δεδωκυίᾳ μοι ἀξιωθῆναι διὰ χρόνου τιμίων αὐτῆς συλλαβῶν. 
εὐθέως δὲ παρήνεγκα τ[ο]ὺς ἀντιδίκους αὐτῶν καὶ προήνεγκαν οὐκ ὀλίγους 
ἄνδρας μαρτυροῦντας ὡς αὐτῶν ἐστιν ἡ κάμηλος· οὐ μὴν δὲ ἀλλὰ καὶ οἱ 
γραμματηφόροι ἤνεγκαν ἄλλους μαρτυροῦντας πάλιν ὡς αὐτῶν ἐστιν ἡ αὐτὴ 
κάμηλος, καὶ τῶν ἀμφοτέρων ἐνεγκόντων μάρτυρας οὐκ ἐδυνήθην αὐτοὺς 
ἀπαλλάξαι. ἀλλὰ ἐὰν κελεύετε, ἐπιτρέψατε αὐτοῖς ἐλθεῖν εἰς δίαιταν μετὰ τῶν 
ἐμῶν πρὸς ὃν ἂν ἑρήσωνται οἱ ἀμφότεροι καὶ τὰ ἀπὸ διαίτης ποιῆσαι, 
παντὶ γὰρ τρόπῳ παρασκευάζω του ἐμοὺς ἐμμεῖναι τῇ διδομένῃ αὐτοῖς 
κρίσει. μαρτυρεῖ μοι γὰρ ὁ θεὸς ὅτι σπουδάζω ἐν ἅπασιν τὰ κελευόμενά μοι 
παρʼ ὑμῶν ἀποπληρῶσαι. ταῦτα γράφω πλεῖστα προσκυνῶν καὶ 
ἀσπαζόμενος τὴν ὑμετέραν πατρικὴν μεγαλοπρέπειαν.
δεσπό  μεγαλοπρε  ἀξ π.. Πέτρῳ κόμε  Θεοδόσιος.